จับมือเผาโรงเรียนสงขลา
สงขลา- 18 เม.ย.48เมื่อเวลา 14.30 น. ที่ห้องประชุมสถานีตำรวจภูธรอำเภอหาดใหญ่ จังหวัดสงขลา พล.ต.ต.สุรพล ทองประเสริฐ ผู้บังคับการตำรวจภูธรจังหวัดสงขลา ได้นำตัวนายอำนาจ หรือ หาบ หมัดชุดชู อายุ 29 ปี อยู่บ้านเลขที่ 31 หมู่ที่ 9 ตำบลลำไพล อำเภอเทพา จังหวัดสงขลา มาสอบปากคำเพิ่มเติมเพื่อเตรียมขยายผลสืบหาตัวผู้อยู่เบื้องหลังเหตุการณ์ลอบเผาโรงเรียนบ้านลำไพล หมู่ที่1 อำเภอเทพา จังหวัดสงขลา ตามหมายจับของศาลจังหวัดสงขลา ที่ 231/2545 ลงวันที่ 4 ธันวาคม 2545 เวลาประมาณ 10.00 น. วันเดียวกัน ตำรวจได้รับการประสานจาก นายบรรจิต รัตนโชติ นาย อำเภอเทพา ว่า นายอำนาจ ผู้ต้องหาในคดีดังกล่าว ติดต่อเข้ามอบตัวเพื่อต่อสู้คดี ณ ที่ว่าการอำเภอเทพา พล.ต.ต.สุรพล จึงได้มอบหมายให้ พ.ต.ท.อุทัย ทิพย์เสภา รอผู้กำกับการหัวหน้าสถานีตำรวจภูธรตำบลห้วยปลิง พร้อมกำลังตำรวจไปรับมอบตัวนายอำนาจ มาควบคุมตัวไว้ที่ สถานีตำรวจภูธรตำบลห้วยปลิง เพื่อดำเนินคดีตามกฎหมาย และสืบสวนสอบสวนขยายผลหาตัวผู้อยู่เบื้องต่อไป คดีนี้มีผู้ต้องหาอีกคน คือ นายศักดิ์กริยา หรือ ยา เตะเหร็ม อายุ 29 ปี อยู่บ้านเลขที่ 11 หมู่ที่ 9 ตำบลลำไพล อำเภอเทพา ตามหมายจับของศาลจังหวัดสงขลา ที่ 231/2545 ลงวันที่ 4 ธันวาคม 2545 ในข้อหาวางเพลิงเผาทรัพย์ผู้อื่นอันเป็นสาธารณะของแผ่นดิน ถูกจับกุมตัวไว้ได้เมื่อวันที่ 4 ธันวาคม 2545 ขณะนี้คดีอยู่ในชั้นศาล ต่อมาเวลาประมาณ 12.00 น. วันเดียวกัน 2548 พ.ต.ท.อุทัย พร้อมกำลังเจ้าหน้าที่ตำรวจชุดสืบสวนได้เข้าจับกุมนายสาการียา เตะเหล็ม อายุ 40 ปี ผู้ต้องหาในคดีเดียวกัน ได้ที่บ้านพักในพื้นที่ ตำบลลำไพล อำเภอเทพา เนื่องจากตำรวจมีพยานหลักฐานชัดเจนว่านายสาการียาร่วมกับคนร้ายอีกจำนวนหนึ่งเผาโรงเรียนบ้านลำไพล ตำบลลำไพล อำเภอเทพา จนอาคารเรียนเสียหายไป 1 หลัง เหตุเกิดเมื่อวันที่ 29 ตุลาคม 2545 โดยในคราวเดียวกับมีคนร้ายลอบเผาโรงเรียนรวม 5 แห่งในจังหวัดสงขลา 
สงขลา- 18 เม.ย.48 เมื่อเวลา 14.30 น. ที่ห้องประชุมสถานีตำรวจภูธรอำเภอหาดใหญ่ จังหวัดสงขลา พล.ต.ต.สุรพล ทองประเสริฐ ผู้บังคับการตำรวจภูธรจังหวัดสงขลา ได้นำตัวนายอำนาจ หรือ หาบ หมัดชุดชู อายุ 29 ปี